Dauntono abatija

Dauntono abatija () – britų televizijos serialas; „Gosfordo parko“ kūrėjų darbas, sukurtas kompanijos „Carnival Films“ pagal Julian Fellowes originalų scenarijų. Seriale atkuriama XX amžiaus pradžios Anglijos atmosfera tiek charakteringais personažais, tiek anturažu, paliečia technikos progreso (elektros, telefonų, automobilių atsiradimą buityje), moterų emancipacijos, Pirmojo pasaulinio karo, ispaniškojo gripo epidemijos ir daugelį kitų temų. Lietuvoje serialas rodytas per TV8.

2011 m. serialas „Dauntono abatija“ buvo įrašytas į Gineso rekordų knygą kaip „kritikų labiausiai aptarinėjamas serialas“.„Downton Abbey enters Guinness Book of Records“  TNT UK Magazine, 2011 m. rugsėjis.

 Siužetas 

1912 metai. Anglija. Savo giminės dvare Dauntone, Jorkšyre gyvenančio grafo Granthamo titulo įpėdinis žūsta nuskendus Titanikui. Šeima laukia, kad dabar visas turtas ir kapitalai po grafo mirties pereis jo vyresniajai dukrai. Tačiau visą gyvenimą atidavęs savo dvarui grafas Robertas mano, jog viskas turi pereiti tolimam giminaičiui – grafo titulo įpėdiniui.

Seriale be ponų vaizduojamas ir jų tarnų gyvenimas.

Antro sezono įvykiai klostosi Pirmojo pasaulinio karo fone.

 Apdovanojimai 
2011 m. mini serialas „Dauntono abatija“ ne vieną sykį buvo nominuotas įvairioms premijoms įvairiose kategorijose.
 Jungtinėse Amerikos Valstijose britų drama „Dauntono abatija“ buvo pripažinta geriausiu 2011 m. mini serialu, kuris gavo 6 Emmy apdovanojimus – taip pat ir  už kostiumus, operatoriaus darbą, originalų scenarijų, režisūrą.
 Broadcasting Press Guild Awards – apdovanojimas už geriausią scenarijų.
 Banff Rockie apdovanojimas geriausiam mini serialui (Banff Television Festival).
 Du BAFTA apdovanojimai „geriausio režisieriaus“ (Brian Percival) irr „geriausio garso“ (Nigel Heath, Alex Sawyer, Adam Armitage, Mark Holding) nominacijose.
 TRIC Award (Television and Radio Industries Club Awards) – Geriausia metų teledrama (gavo Jullian Fellowes).

 Aktoriai 
 Hugh Bonneville – Robertas Kroulis, Granthamo grafas (Robert, Earl of Grantham)
 Maggie Smith – našlė grafienė Violeta (Violet, Countess of Grantham), Roberto motina
 Elizabeth McGovern – grafienė Kora (Cora, Countess of Grantham), Roberto žmona
 Michelle Dockery – Marija Žozefina (Mary Josephine Crawley), vyresnioji grafo duktė
 Laura Carmichael – Edita (Edith Crawley), vidurinė grafo duktė
 Jessica Brown-Findlay – Sibilė (Sybil Crawley->Sybil Branson), jaunesnioji grafo duktė
 Dan Stevens – Metjus Kroulis (Matthew Crawley), Granthamo grafo titulo įpėdinis
 Penelope Wilton – Izobelė (Isobel Crawley), Metjaus motina
 Brendan Coyle – Džonas Beitsas (John Bates), grafo asmeninis liokajus
 Jim Carter – Čarlzas Karsonas (Charles Carson), Dauntono dvaro kiemininkas
 Phyllis Logan – Elsė Hjus (Elsie Hughes), Dauntono dvaro ekonomė
 Joanne Froggatt – Ana Beits (Anna Smith->Anna Bates), Dauntono dvaro vyriausioji kambarinė
 Siobhan Finneran – Sara O’Brajan (Sarah O’Brien) ledi Koros tarnaitė
 Lesley Nicol – Berilė Patmor (Beryl Patmore), Dauntono dvaro virėja
 Rob James-Collier – Tomas Berausas (Thomas Barrow), Dauntono dvaro liokajus
 Sophie McShera – Deizė Meison (Daisy Robinson->Daisy Mason), Dauntono dvaro tarnaitė
 Thomas Howes – Viljamas Meisonas (Mires) (William Mason), Dauntono dvaro tarnas
 Allen Leech – Tomas Brensonas (Tom Branson), Dauntono dvaro vairuotojas
 Zoe Boyle – Lavinija Katerina Svair (Lavinia Catherine Swire), Metjaus Kroulio sužadėtinė
 David Robb – majoras Ričardas Klarksonas (Richard Clarkson), karo gydytojas
 Kevin Doyle – Džosefas Moslis (Joseph Molesley), Metju ir Izabelės Krouli dvaro tarnas 
 Iain Glen – Ričardas Karlailas (Richard Carlisle), publicistas, Marijos gerbėjas

ir kiti.

 Sezonai ir serijos 
2011 m. lapkričio 3 d. televizijos transliuotojas „ITV“ patvirtino trečio sezono filmavimo planus bei pristatymą nuo 2012 m. rugsėjo.„Downton Abbey: ITV confirms third series“ The Guardian, 2011 m. lapkričio 3 d.

 Išnašos 

 Nuorodos 
 Oficiali svetainė
 Oficiali JAV svetainė 
 Serialas „Dauntono abatija“ svetainėje Internet Movie Database
 Serialo „Dauntono abatija“ gerbėjų svetainė

Kategorija:Jungtinės Karalystės televizijos serialai